PRIJEDLOG
Na temelju članka 15. stavka 2. Zakona o javnoj nabavi (Narodne novine, br. 120/16, 114/22 i 48/26.) i članka 45. Statuta Ekonomsko-birotehničke i trgovačke škole, Zadar, Školski odbor na sjednici, održanoj 	2026. godine donio je


PRAVILNIK

O PROVEDBI POSTUPAKA JEDNOSTAVNE NABAVE

I. Opće odredbe

Članak 1.

(1) Ovim Pravilnikom uređuju se pravila, uvjeti i način provedbe postupka jednostavne nabave robe, radova i usluga za potrebe Ekonomsko-birotehničke i trgovačke škole (u nastavku: Škola), čija je procijenjena vrijednost manja od pragova propisanih Zakonom o javnoj nabavi i to: procijenjena vrijednost bez poreza na dodanu vrijednost (PDV) manja od 50.000 eura i nabavu radova čija je procijenjena vrijednost bez poreza na dodanu vrijednost (PDV) manja od 100.000 eura (u daljnjem tekstu: jednostavna nabava).
(2) Na postupke jednostavne nabave ne primjenjuju se odredbe Zakona o javnoj nabavi, osim u dijelu u kojem je njihova primjena izričito propisana zakonom ili ovim Pravilnikom.
(3) U provedbi jednostavne nabave Škola je obvezna osigurati učinkovito, ekonomično i svrhovito trošenje javnih sredstava te tržišno natjecanje u mjeri u kojoj je to moguće.

Članak 2.
(1) Pojedini izrazi koji se koriste u ovom Pravilniku imaju značenje utvrđeno Zakonom o javnoj nabavi.
(2) Izrazi koji imaju rodno značenje koriste se neutralno i odnose se jednako na muški i ženski rod.


Načela javne nabave
Članak 3.

(1) Pri provedbi postupaka jednostavne nabave Škola je obvezna poštovati načela: tržišnog natjecanja; jednakog tretmana gospodarskih subjekata; zabrane diskriminacije; razmjernosti; transparentnosti; učinkovitog i ekonomičnog trošenja javnih sredstava.
(2) Komunikacija s gospodarskim subjektima u pravilu se odvija elektroničkim putem.
(3) Škola ne smije dijeliti predmet nabave niti umjetno umanjivati procijenjenu vrijednost nabave radi izbjegavanja primjene odredbi ovog Pravilnika ili Zakona o javnoj nabavi.
(4) Prociejnjena vrijednost nabave određuje se u skladu s Zakonom o javnoj nabavi.

II. Sukob interesa

						Članak 4.

(1) Na sprječavanje sukoba interesa na odgovarajući se način se primjenjuju odredbe Zakona o javnoj nabavi (članak 75. - članka 83.).
(2) Osobe koje sudjeluju u pripremi i provedbi postupka jednostavne nabave dužne su postupati nepristrano te bez osobnog, financijskog ili drugog interesa koji bi mogao utjecati na njihovu objektivnost.
(3) Ako postoji okolnost koja može predstavljati sukob interesa, osoba je dužna o tome odmah obavijestiti ravnatelja te se izuzeti iz daljnjeg sudjelovanja u postupku.



III. Postupci jednostavne nabave
Članak 5.

(1) Postupci jednostavne nabave i njihova provedba razlikuju se s obzirom na procijenjenu vrijednost jednostavne nabave kako slijedi:
1. postupci procijenjene vrijednosti manje od 5.000,00 eura, postupci izravnog ugovaranja,
2. postupci procijenjene vrijednosti jednake ili veće od 5.000,00 eura, a manje ili jednake 15.000,00 eura, postupci nabave s pozivom odabranim gospodarskim subjektima,
3. postupci procijenjene vrijednosti veće od 15.000,00 eura, a manje ili jednake 25.000,00 eura za robe i usluge, odnosno manje ili jednake 45.000,00 eura za radove, postupci nabave u modulu jednostavne nabave EOJN RH s pozivom odabranim gospodarskim subjektima,
4. postupci procijenjene vrijednosti veće od 25.000,00 eura i manje od 50.000,00 eura za robe i usluge, odnosno veće od 45.000,00 eura i manje od 100.000,00 eura za radove, postupci s obveznom javnom objavom u modulu jednostavne nabave EOJN RH.


IV. Provedba postupaka jednostavne nabave

1. Provedba postupka jednostavne nabave procijenjene vrijednosti manje od 5.000,00 eura
Članak 6.

(1) Postupak jednostavne nabave procijenjene vrijednosti manje od 5.000,00 eura (bez PDV-a) Škola provodi izdavanjem narudžbenice sukladno Odluci o proceduri izdavanja narudžbenica ili potpisivanjem ugovora s jednim gospodarskim subjektom po vlastitom izboru sukladno Proceduri stvaranja ugovornih obveza.
(2) Narudžbenicu izdaje i potpisuje ravnatelj Škole, a ugovore potpisuje ravnatelj Škole.

2. Provedba postupka jednostavne nabave procijenjene vrijednosti jednake ili veće od 5.000,00 eura, a manje ili jednake 15.000,00 eura 

Članak 7.
(1) Postupak jednostavne nabave procijenjene vrijednosti jednake ili veće od 5.000,00 eura, a manje ili jednake 15.000,00 eura provodi ravnatelj Škole s pozivom za dostavu ponuda od najmanje tri (3) gospodarska subjekta po vlastitom izboru.
(2) Poziv za dostavu ponuda može se uputiti poštom, elektroničkom poštom, a može se objaviti i na mrežnoj stranici Škole ili putem modula jednostavne nabave u EOJN RH.
(3) Na provođenje ovog postupka primjenjuje se Odluka o proceduri izdavanja narudžbenica i Procedura stvaranja ugovornih obveza.
(4) Odluku o odabiru ili poništenju postupka donosi ravnatelj Škole.



3. Provedba postupka jednostavne nabave procijenjene vrijednosti veće od 15.000,00 eura
Članak 8.

(1) Postupak jednostavne nabave procijenjene vrijednosti veće od 15.000,00 eura, a manje ili jednake 25.000,00 eura za robe i usluge, odnosno manje ili jednake 45.000,00 eura za radove, Škola je obvezna provoditi putem modula jednostavne nabave u EOJN RH, slanjem poziva na dostavu ponude najmanje trima (3) gospodarskim subjektima po vlastitom izboru.
(2) Postupak jednostavne nabave procijenjene vrijednosti veće od 25.000,00 eura i manje od 50.000,00 eura za robe i usluge, odnosno veće od 45.000,00 eura i manje od 100.000,00 eura za radove, Škola je obvezna provesti putem javne objave u modulu jednostavne nabave EOJN RH.
(3) Iznimno od stavka 2. ovoga članka, Škola nije obvezna provesti postupak jednostavne nabave putem javne objave u modulu jednostavne nabave EOJN RH, već ga provodi sukladno stavku 1. ovoga članka:
a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe
2. ako iz tehničkih razloga predmet nabave može isporučiti samo određeni gospodarski subjekt ili
3. ako je to nužno radi zaštite isključivih prava, uključujući prava intelektualnog vlasništva
c) ako postoji iznimna žurnost uzrokovana događajima koje naručitelj nije mogao predvidjeti niti na njih utjecati.
(4) Razlozi za primjenu iznimke iz stavka 2. ovoga članka navode se i obrazlažu u objavi u modulu jednostavne nabave EOJN RH.

Članak 9.

(1) Prije pokretanja postupka jednostavne nabave iz članaka 8. ovoga Pravilnika ravnatelj donosi Odluku o imenovanju Povjerenstva za provedbu postupka jednostavne nabave (dalje u tekstu: Povjerenstvo), koje mora imati tri člana, od kojih jedan član može imati važeći certifikat u području javne nabave.
(2) Ravnatelj je predsjednik Povjerenstva.
(3) Članovi Povjerenstava ne moraju biti zaposlenici Škole.
(4) Odluku o odabiru ponude donosi ravnatelj Škole na prijedlog Povjerenstva.
(5) Ravnatelj može imenovati povjerenstvo i za nabave manje vrijednosti kada to ocijeni potrebnim.

Članak 10.

Povjerenstvo obavlja slijedeće poslove:
· priprema i provodi postupak jednostavne nabave,
· utvrđuje sadržaj poziva na dostavu ponuda,
· upućuje poziv na dostavu ponuda putem modula jednostavne nabave u EOJN RH, odnosno putem javne objave kada je to obvezno sukladno članku 8. ovoga Pravilnika,
· otvara i pregledava pristigle ponude nakon isteka roka za dostavu ponuda,
· sastavlja zapisnik o otvaranju, pregledu i ocjeni ponuda i utvrđuje prijedlog odluke o odabiru te zajedno s ponudama dostavlja ravnatelju Škole,
· predlaže donošenje odluke o odabiru ili poništenju postupka,
· obavlja druge radnje potrebne za zakonitu provedbu postupka

Članak 11.

(1) Poziv na dostavu ponuda mora sadržavati sljedeće podatke:
· naziv i sjedište Škole,
· opis predmeta nabave,
· procijenjenu vrijednost nabave,
· tehničke specifikacije ili opis traženih svojstava,
· kriterije za odabir ponude,
· način i uvjete plaćanja,
· uvjete i zahtjeve koje ponuditelji trebaju ispuniti (ako se traže),
· rok za dostavu ponude i način dostavljanja ponude,
· kontakt osobu,
· broj telefona i adresu elektroničke pošte.

(2) Osim obveznog sadržaja iz stavka 1. ovog članka, a ovisno o složenosti i vrijednosti predmeta nabave, Povjerenstvo može u pozivu na dostavu ponuda zatražiti i:
· dokaz pravne i poslovne sposobnosti,
· dokaz financijske sposobnosti,
· dokaz tehničke i stručne sposobnosti,
· jamstvo sukladno odredbama važećih propisa iz područja javne nabave.

(3) Rok za dostavu ponuda određuje se primjereno složenosti predmeta nabave, a u pravilu ne može biti kraći od pet (5) dana od dana upućivanja odnosno objave za dostavu ponuda gospodarskim subjektima ili od dana javne objave u modulu jednostavne nabave EOJN RH.
(4) Tijekom roka za dostavu ponuda Škola može izmijeniti ili dopuniti poziv za dostavu ponuda. Ako je izmjena bitna za izradu ponude, rok za dostavu ponuda produžit će se na odgovarajući način.

4. Pregled i ocjena ponuda


Članak 12.

(1) Svaka pravodobno dostavljena ponuda upisuje se u urudžbeni zapisnik Škole.
(2) Nakon isteka roka za dostavu ponuda, vrši se otvaranje zaprimljenih ponuda koje nije javno.
(3) Povjerenstvo sastavlja zapisnik o otvaranju, pregledu i ocjeni ponuda, kojim se ravnatelju Škole predlaže donošenje odluke o odabiru, prema kriterijima za odabir ponude.
Za pravovaljani odabir ponuda dovoljna je jedna valjana ponuda, koja udovoljava svim uvjetima i zahtjevima navedenim u pozivu za dostavu ponuda.


Članak 13.

O otvaranju, pregledu i ocjeni ponuda Povjerenstvo sastavlja Zapisnik koji sadrži: naziv i sjedište Škole, naziv predmeta nabave, procijenjenu vrijednost nabave, rok za dostavu ponuda, datum i sat pregleda i ocjene, imena članova povjerenstva, naziv i sjedište ponuditelja, cijenu ponude bez PDV-a i s PDV-om (osim u slučaju ekonomski najpovoljnije ponude kada cijena
nije jedini kriterij), podatke o pojašnjenju i/ili upotpunjavanju, ispunjenje uvjeta i zahtjeva iz poziva, prikaz valjanosti ponuda, razloge za odbijanje ponuda uz obrazloženje, analizu i rangiranje valjanih ponuda te prijedlog za donošenje odluke o odabiru, odnosno o poništenju postupka.
(3) Ako se postupak jednostavne nabave provodi putem EOJN RH, zapisnik se sastavlja, pohranjuje ili evidentira u skladu s funkcionalnostima EOJN RH.
(4) Zapisnik potpisuju članovi Povjerenstva. Ako se zapisnik izrađuje ili potvrđuje u EOJN RH, potpisivanje se provodi na način koji omogućuje EOJN RH.
(5) Zapisnik o pregledu i ocjeni ponuda čuva se u dokumentaciji postupka jednostavne nabave, zajedno s ponudama, pojašnjenjima, dokazima, odlukama i drugom dokumentacijom postupka.

Članak 14.

(1) Kriterij za odabir ponude je ekonomski najpovoljnija ili najniža cijena.
(2) Kada se primjenjuje kriterij ekonomski najpovoljnije ponude, u pozivu za dostavu ponuda moraju biti jasno određeni kriteriji i način njihova vrednovanja.
(3) Kriterije za odabir iz stavka 2. ovog članka donosi Povjerenstvo.

Članak 15.

(1) Ravnatelj na prijedlog Povjerenstva donosi odluku o odabiru ili odluku o poništenju.
(2) Odluka o odabiru ponude sadrži:
· podatke o naručitelju,
· naziv predmeta nabave,
· procijenjenu vrijednost nabave,
· naziv odabranog ponuditelja,
· cijena odabrane ponude, bez PDV-a, iznos PDV-a i cijena ponude s PDV-om,
· naziv i sjedište ponuditelja čije se ponude odbijaju i razloge odbijanja ponuda,
· datum donošenja
· uputu o pravnom lijeku, kada je primjenjivo.
(3) Odluka o odabiru ponude ili odluka o poništenju postupka jednostavne nabave dostavlja se svim ponuditeljima putem e-maila odnosno putem modula jednostavne nabave u EOJN RH.
(4) Nakon dostave Odluke o odabiru najpovoljnije ponude svim ponuditeljima, ravnatelj Škole izdaje narudžbenicu ili sklapa ugovor s odabranim ponuditeljem.
(5) Na provođenje ovog postupka primjenjuje se Odluka o proceduri izdavanja narudžbenica i Procedura stvaranja ugovornih obveza.
(6) Odluka o poništenju donosi se ako: nije pristigla nijedna ponuda; nije pristigla nijedna valjana ponuda; su nastupile okolnosti zbog kojih je postupak postao bespredmetan; postoje druge opravdane okolnosti koje onemogućuju dovršetak postupka.

V. Pravna zaštita

Članak 16.

(1) Za postupke jednostavne nabave procijenjene vrijednosti manje od 15.000,00 eura (bez PDV-a) nije dozvoljeno podnošenje prigovora ravnatelju Škole.
(2) Za jednostavne nabave čija je procijenjena vrijednost veća od 15.000,00 eura ponuditelj ima pravo izjaviti prigovor ravnatelju Škole ima pravo izjaviti prigovor ravnatelju Škole. ima pravo izjaviti prigovor ravnatelju Škole.
(3) Prigovor se može podnijeti na sadržaj poziva na dostavu ponuda odnosno dokumentacije o nabavi, postupak pregleda i ocjene ponuda, odluku o odabiru ponude, odluku o poništenju postupka jednostavne nabave.
(4) Prigovor se podnosi putem modula jednostavne nabave EOJN RH, u roku od tri (3) dana od dana dostave odluke o odabiru ponude, odnosno poništenju postupka. Rok za podnošenje prigovora Škola obvezno unosi u poziv za dostavu ponude.
(5) Ravnatelj Škole odlučuje o prigovoru rješenjem u roku osam (8) dana od dana izjavljivanja prigovora.
(6) Ravnatelj Škole može odbaciti prigovor ako nije pravodoban, odbiti prigovor kao neosnovan, prihvatiti prigovor i poništiti postupak jednostavne nabave.
(7) Rješenje o prigovoru dostavlja se podnositelju prigovora elektroničkim sredstvima komunikacije putem modula jednostavne nabave EOJN RH.
(8) Protiv rješenja o prigovoru može se pokrenuti upravni spor.


VI. Čuvanje dokumentacije

Škola je dužna čuvati cjelokupnu dokumentaciju o provedenim postupcima jednostavne nabave u skladu s propisima kojima se uređuje arhivsko gradivo, računovodstvo i financijsko poslovanje te drugim važećim propisima.


VII. PRIJELAZNE I ZAVRŠNE ODREDBE
Članak 17.

(1) Ovaj Pravilnik stupa na snagu osmoga dana od dana objave na oglasnoj ploči Škole, a primjenjuje se od 01.09.2026. godine.
(2) Nakon stupanja na snagu Pravilnik će se objaviti na mrežnoj stranici Škole, sukladno važećim propisima.
(3) Stupanjem na snagu ovog Pravilnika prestaje važiti Pravilnik o jednostavnoj nabavi (KLASA: 007-05/25-01/6, URBROJ: 2198-1-56-25-1) od 03.04.2025. godine.



KLASA: «CasesClassificationCode»                                                                                                                                             
URBROJ: «RegistrationNumber»                                              
Zadar, 		


Predsjednica Školskog odbora Daliborka Franjić, prof.



Ravnateljica
Zdenka Sršen-Juričević, dipl. oec
1



